Jagluiperd kry grootste werpsel nóg | Maroela Media
ŉ Jagluiperd van die St. Louis-dieretuin in Missouri in Amerika het onlangs die ma van agt welpies geword – die grootste werpsel wat ŉ jagluiperd al ooit in aanhouding gehad het.
Volgens ŉ verklaring van die dieretuin het die jagluiperd, wat bekend staan as Bingwa, reeds einde November verlede jaar geboorte gegee.
Die welpies is gebore by die dieretuin se River’s Edge Cheetah Breeding Center as deel van ŉ program om geneties-gesonde populasies van jagluiperds by Noord-Amerikaanse dieretuine te teel. Meer as 50 welpies is sedert 1974 by dié sentrum gebore.
Volgens die Amerikaanse Association of Zoos and Aquariums wat ŉ studie op meer as 400 werpsels gedoen het, is Bingwa se werpsel die grootste nóg wat alleen deur ŉ jagluiperd in aanhouding grootgemaak is.
Steve Bircher, kurator van die St. Louis-dieretuin, het aan die Amerikaanse nuusagentskap CBS gesê Bingwa en haar welpies, vyf wyfies en drie mannetjies, is gesond. Die pa van die welpies, ŉ negejarige jagluiperd wat bekend staan as Jason, keer binnekort terug na die White Oak-bewaringsgebied in Florida aangesien pa’s in dié spesie nie betrokke is by hul welpies nie.
“Die welpies sal nog vir ŉ paar maande weg van die publiek af bly en gereeld deur ons personeel ondersoek word. Sy het vinnig geleer om haar welpies te versorg en het regtig in ŉ voorbeeldige ma ontaard,” het hy gesê.
“Bingwa” is Swahili vir “kampioen”.
Vrou (47) by dieretuin deur renoster gegaffel
Ons vertrou dis ‘n moeder met melk !
Wat soek hierdie dier in n dieretuin.?
Jes · 11 maande gelede
Stephen alhoewel ek ook nie mal is oor die idee van die diere I ‘n dieretuin nie het dit tog n doel. Ons het die wereld al so opgedinges dat dit nodig is om diere in dieretuine aan te hou vir die orrlweing van die spesies. As die mensdom so aanhou sal al die diere uitsterf. Eerder in die dieretuin as om gejag te word vir die pels.
Richard · 11 maande gelede
As jy die artikel lees, sal jy sien. Moderne dieretuine doen baie goeie werk om spesies geneties gesond te hou.
Anthony · 11 maande gelede
Hulle het seker soentoe gery om te gaan kyk na die ander diere.
So reg hier onder my neus en ek weet nie eens daarvan nie. Ek hoop die ma en kleintjies word goed warm gehou – buite is dit -16C. Sal gaan inloer sodra die publiek mag toegang kry.
Richard. Ek aanvaar nie jou stelling van n moderne dieretuin nie. Die dier is nog steeds in aanhouding en hoort nie daar nie.
By ons is n groep mense wat n plaas bedryf waar siek diere weer na rehabilitasie in die natuur vrygelaat word. Dis iets anders want die dier is nooit uit die natuur nie.
Slegs die natuur kan n spesie geneties gesond hou deur natuurlike seleksie proses. Jou siening skep die indruk van wilde diere wat net in dieretuine kan oorleef.
jcwf · 11 maande gelede
In die heilige (?) natuur van jou sterf hulle vinnig uit en jy noem dit geneties gesond hou…
Wow, dis wonderlik! Moet n baie gelukkige mamma wees ;-)
Barend · 11 maande gelede
Ek het nie geweet ‘n voorbeeldige ma is ‘n ontaarding nie.